CELEX: 62014CN0286
Language: bg
Date: 2014-06-11 00:00:00
Title: Дело C-286/14: Жалба, подадена на 11 юни 2014 г.  — Европейски парламент/Европейска комисия

4.8.2014   
            
            
               BG
            
            
               Официален вестник на Европейския съюз
            
            
               C 253/21
            
         Жалба, подадена на 11 юни 2014 г. — Европейски парламент/Европейска комисия
   (Дело C-286/14)
   2014/C 253/28
   Език на производството: френски
   
      Страни
   
   
      Жалбоподател: Европейски парламент (представители: L.G. Knudsen, A. Troupiotis и M. Menegatti)
   
      Ответник: Европейска комисия
   
      Искания на жалбоподателя
   
   
               —
            
            
               да се отмени Делегиран регламент (ЕС) № 275/2014 (1) на Комисията от 7 януари 2014 година, за изменение на приложение I към Регламент (ЕС) № 1316/2013 на Европейския парламент и на Съвета за създаване на Механизъм за свързване на Европа,
            
         
               —
            
            
               да се осъди Европейската комисия да заплати съдебните разноски.
            
         
      Основания и основни доводи
   
   В подкрепа на жалбата си Парламентът изтъква едно-единствено правно основание за отмяна, изведено от факта, че Комисията е превишила правомощията, предоставени ѝ с член 21, параграф 3 от Регламент (ЕС) № 1316/2013 (2). Всъщност обжалваният делегиран регламент изменя приложение I към основния акт, като му добавя нова част VI, която се отнася до приоритетите за финансиране в транспорта за целите на многогодишните и годишните работни програми. Според Парламента Комисията е превишила предоставените ѝ от основния регламент правомощия, като е приела делегиран акт, който „изменя“ посочения основен регламент, вместо да се ограничи до „допълването“ му, както е предвидено в член 21, параграф 3.
   
      (1)  ОВ L 80, стр. 1.
   
      (2)  ОВ L 348, стр. 129.